
1885 — 50th Anniversary Monument of Standing Rock .Mission — 1935 



This monument admonished the Church members not just to rest on 
their laurels and look back on the glory of the past, but to press onward to 
more glorious heights. Events of importance to the Church during the 50 
years were observed in connection with the Annual Convention. 


ANPAO IESKA TAWA TOIE 

Little agle, S. D„, October, 1935. — Mi- 
takuyepi tecihindapi kin: Anpao Kin 
tinskokeca qon dehantu kin aoptetu 
kin wandakapi kinhan tokeca hwo 
ecannipi kta wan u. Ho mazaska eci- 
yatanhan aokpaniyan on kin heon yu- 
ciqala unkagapi qa wicoie 8000 kipi ece 
qon wanna 6000 henana ed on kte. 

Bishop Hare, Anpao Kin icage kta 
cin on decen yawaste: 

Letter of Commendation: 

The tendency of THE DAYBREAK 
is to provoke to good works and to 
bind us togethers. It will be a special 
help to the scattered members of the 
Church. Besides other Church news, 
it will contain official notices and ac- 
counts of official acts and visitations 
of the Bishop. It is hoped that our 
people will take it and circulate it. 

Printed at the office of the “Forest 
City Press.” 

Bishop Roberts nonpa akikde An- 
pao Kin unkagapi kta kipiya mazaska 
unqupi, unkan de ed nihipi kinhan 
wanna wanji unkdusotapi kta, qa 


wanjina unkokdaptapi kte. Anpao 
Kin tohan najin qa mazaska icakije 
kin he owasin nayahonpi wacin. Ttiwe 
Anpao Kin niun kta cinkiya hecinhan 
takuna ape sni taku on niun kte cin he 
mazaska kin hee ; ; hecen mnakiyapi qa 
katinyan Rev. Paul H. Barbour, Mis- 
sion, S. D.. el yekiya po. — Nitakuye mi- 
ye.— C. C. R. 

o 

PORCUPINE OKODAKICIYE 

Porcupine, S. D., October 17, 1935. — 
Anpao Kin Mitakolapi: Ake wayuo- 

tanin cisipi kte lo. St. Albans Chapel 
el hekta October 6, wicokaya sanpa 
Wica Omniciye apikiyapi. 1 Mr. 
Charles Horse, 2 Mr. Thomas Pretty 
Hip, 3 Mr. John Little Soldier qa Mr. 
Moses Parts His Hair, 4 Mr. Wm. Iron 
Bull, Mr. Moses Brave Heart. Mr. Daw- 
son Little Soldier. 

Winyan Omniciye kin 1 Mrs. Frances 
Standing Elk, 2 Mrs. Adel Little Sol- 
dier, 3 Mrs. Lucy T. Holy Bear qa Mrs. 
Fannie Fools Crow, 4 Mrs. Agusta 
(Continued on Page Four) 


! ICIMANI KLlPI 
I IKLAOTANINPI WAN 

King Memorial, Manderson, S. D. — 
Anpao Kin: Pine Ridge Mission letan- 
han le olakin kta ieeciciye. Okolaki- 
ciye Wakan kin el tokei pawankel na~ 
unjinpi hekta omaka 1934-35 el Oitan- 
canpi kin lila Rci walitakapi na omaka 
ihunni canna sanpa caeglepi. Yunkan 
ake lehantu kin Wakpala, S. D., ekta 
Convocation econpi ekta King Memor- 
ial etanhan wicasa na winyan na teca- 
pi ko 13 henakeca tehantu esas ekta 
ipi, lena etanhan nom nais yamni ecel 
wayazankapi, tuka tehanl omniciye 
ipi, na mazaska 70 sanpa gloipi. Na- 
kun taku toha Convocation el econpi 
oyasin on oyate tiyata yankapi kin 
wonahon waste hena hosi-wicakaglipi. 

Icimani unglipi, na Anpetu Wakan 
icunhan hena on wocekiye unkeyapi. 
Wakantanka wopila ewakiye. Tokin 
sanpa na sanpa oyate mitawa kin ob 
Okolakiciye Wakan el tanyan wowasi 
econqonpi nin ecanmi ye lo. Tona An- 
pao iyacupi kin wocekiye on ciksuyapi. 

lyuskin napeciyuzapi, Mr. Oliver Sun 
Bear. 

o 

ST. MARY’S SCHOOL 

Flandreau, S. D., Sept. 20, 1935. — An- 
pao Kin: Following is a report of the 
first meeting of the St. Mary’s group 
on Sept. 8, 1935. 

Senior Warden Ed Dudley, Junior 
Warden Tony Santee, Secretary and 
Treasurer Ann Lambert, Chairman 
Altar Guild Edna Richards, Chairman 
Acolyte Guild Joe Wright, Chairman 
Choir Pansy Ross. 

The new students were invited to < 
meet Rev. Joseph Ewing and Mrs, Ew- 
ing on the evening of Sept. 8 just pro- 
ceeding the election of the new vestry. 

Andrew Weston, a former Hare 
School student, and recently attend- 
ing Springfield Normal, is living in 
I landreau with his mother, and during 
the summer conducted a young peo- 
ple’s group at St. Mary’s Chapel. 

— B. M. Cartwright (Deaconess) Direc- 
tor of Religious Education. 

Millard M. Fowler - Publisher 

Anpao — The Daybreak, is published 
in the interest of the Protestant Epis- 
copal Church among the Sioux Indians 
of the Northwest. 

The subscription price is 50 cents per 
year, two years one dollar. 

Executive and Editorial Office, Mis- 
sion S. D. 

EDITORS 

Rev. Paul H. Barbour - Mission, S. D. 
Rev. C. O. Rouillard-- Little Eagle, S. D. 

Eentered at the Post Office at San- 
tee, Nebr., as second class matter, and 
accepted for mailing at special rate of 
postage provided for in Section 1103 
Act of October 3, 1917, authorized May 
17, 1920. 

The months in which the Anpao is 
issued are: Jan. -Feb., Mar., Apr.-May, 
June, July-Aug., Sept., Oct.-Nov., Dec. 

(The Daybreak) 

Wi akenonpa (one year eca) kafipa- 
pi zaptan kajujupi kta. 

Wi wikcemna nonpa sanpa topa (two 
years) eca mazaska wanji kajujupi kta. 

Money Order, Mission, S. D., on ope- 
tonpi qaifi wowapi askape Rev. Paul 
H. Barbour yekiyapi kta. 

SKAIN OKOLAKICIYE WAKAN 
ONAJIN TAWA KIN 

Matt. 16: 15, “Na nis matuwe keha- 
pi he?” 16, St. Peter ayupte “Christ 
Wakantanka niun Cinrintku kin he 
niye.” Yunkan Jesus heye; (St. John 
1: 42 he el wanyaka wo) “St. Peter he 
niye: Cephas eniciyapi kta, Inyan (a 
stone) eyapi kin hee.” Peter wanna 
Imnija kin hee sni wanlakapi, eqe Ta- 
ku ca he Imnija eya cajeyatapi na 
akanl Jesus Okolakiciye Wakan tawa 
kin kage kta oglake kin he, lye Towa- 
kan St. Peter yaotanin na “Christ Wa- 
kantanka niun Oinhintku kin he niye” 
eye cin hee. Nakun St. Paul heye: 
(I Cor. 10: 4) “Imnija kin he Christ 
hee.” 

Ho, taku sutaya oluspapi kta canto- 
wakpani kin he (a) totanhan Jesus 
oyate egna Iglutanin kin hetanhan 
Okolakiciye Wakan Owancaya wan 
kage na (Eph. 5: 23) “Pa kin he lye” 
kta on wowasi econ hi. (b) “Oyate 
oyasin na wicasa tokel unpi kasa ataya 
he el opapi kta cinwicakiye. 

Tanka awicaye kin isakib wikopapi 
kin he el wicau ce eyapi kin he ogna- 
yan lena aktakta nayahonpi kta oiya- 
cinyan wapahi. 

Niyepi kinhan woeye kin le tanyan 
iyeyakiyapi iteka. ginasapa Okolaki- 
ciye Wakan opa kin heyapi ece: Oko- 


lakiciye Wakan unkitawapi kin hecela 
wocekiye tokapa kin hee. Woeye kin 
le iwanlakapi kta. Yeksuyapi Christ 
Wankan Kingle kin iyohakam lye 
Wahosiye Wakan wicayuhe “qon hena 
owancaya iyayapi, na St. James Owo- 
tanna (The Just) he Jerusalem oton- 
we el Okolakiciye Wakan el Wahosiye 
heca un he ognayan Juda oyate iyeki- 
yapi. Jesus Kini kin iyohakam James 
eciyapi wan en (I Cor. 15: 7) iglutanin 
qon hee. St. John Ephesus ekta iyaye. 
St. Thomas India makoce ekta; St. 
Jude Persia ekta; St. Matthew Africa 
ekta; St. Peter Rome otonwe ekta; St. 
Paul Asia Minor makoce ekta. Lena 
eepi oyanke tona ekta ipi hecinhan he- 
na el akilehan Okolakiciye Wakan 
Owancaya kin el oskiniciyapi kta iye- 
cel kagapi, tka he icunhan onge Rome 
otonwe el wocekiye tokapa yanka ke- 
yapi ece kin he toketutaninsni, ecin 
Rome el Okolakiciye Wakan kin hi- 
hunni sni itokab Jerusalem hel Waho- 
siye Wakan kin mniciyapi (Acts 15: 
13) qonhan St. James he Itancan yan- 
ke. Nakun Rome etu sni, tka Antioch 
otonwe ekta Christ ihakam unpi kin 
(Acts 11: 26) “tokaheya Christian ewi- 
cakiyapi.” 

Saglasa Makoce (Britain) el tuwe 
tokaheya Christ etanhan wowasi 
(Christianity) ahi, kin tuweni slolye 
sni, tka Saglasa Okolakiciye Wakan 
kin he Henry VIII wicasayatapi un 
icunhan nakaes icaga ce eya ginasapa 
opa kin woyakapi ecee kin he hecetu 
sni. Wooyake eciyatanhan Okolakici- 
ye Wakan kin Asia Minor makoce ekta 
hiyohi na hetanhan Wasicun Ikceka 
(France) makoce etu na Saglasa (Ehg- 
land) makoce imahel ahi icage. Oka- 
, ge kin eciyatanhan Owancaya (Catho- 
lic) heca, tka Rome woawanyake ito- 
kan tawaiqiya igluha. Na tanyan iyo- 
pta 314. A. D. heehan France makoce 
el Arles otonwe el Omniciye qonhan 
Saglasa Bishop yamni Eborius, Resti- 
tutus na Adelfius hena el opapi. Na- 
kun Constantinople otonwe ikanyela 
■Niceca el omaka 325 A. D. qonhan 
Omniciye econpi ekta kahnih yewica- 
sipi qeya yewicayapi. 

Hecel omaka 596 en Rome otonwe 
etanhan Augustine yewicasipi ognayan 
hi qonhan, wan lecel Saglasa Okolaki- 
ciye Wakan kin yupiyakel inyanke na 
iyopte, nakun tokantanhan lecel econ 
wo eciyapi ogna skan kta wicala sni 
heca e iyeye, na om iyaiglaske wowa- 
si econ. He iyohakam 1215, A. D. hee- 
han Saglasa oyate kin iye wicasayata- 
pi tawapi John eciyapi kin he cin sni 
esa wowapi wan Wayuwicaka Tanka 
(The Magna Charta) he el caje eici- 
gnakekiyapi. He el Saglasa Okolakici- 
ye Wakan tawai c iya un kta na akapa- 
tanhan woawanyake ihunkuya on kte 
sni kiciyustanpi, nakun ohakam oma- 


ka 1164 heehan Clarendon el woope ka- 
gapi kin, na 1351, 1353 na 1393 omaka 
hena el woope kagapi lena eciyatanhan 
Saglasa oyate tawaiqiya unpi kta oun 
kicagapi na sinasapa Itancan (Pope) 
wokagi eonpe kte sni iwanyag waecon- 
pi kin lena on Saglasa Okolakiciye Wa- 
kan kin he nais wicasa nagi nipi kte 
cin wicasa wan agle kagapi sni, tka ee 
(D. S. B. 361) ‘Wahosiyepi na Waaya- 
tapi oagleya, na Jesus Christ Iyehca 
oiseinyan itancan kin hee, akan kaga- 
pi kin” he yuwicake. Wahosiyepi ta- 
anpetupi hehantanhan Wicasa Wakan 
obe kin Bishop, Priest na Deacon lena 
Christ Okolakiciye Wakan tawa kin el 
unpi na Wahosiye woonspe tawapi kin 
unyuhapi. (Olowan 70 el) Wowicala 
ota kin on kakija; gtani na wicakis 
un esa. woiwanyake on ohiye kta ape 
un. 

Omaka 1588 el Saglasa oyate kin 
azuwicayapi tka itkom Spaniyo oyate 
(Spanish Armada) wata optaye tawa 
kin ohiwicayapi qon he iyohakam 
America makoce ekta Saglasa (Eng- 
lish) iglaka upi kta okihiya unpi na 
okihipica wan heca. 

Hecel omaka 1607 heehan makoce 
kin leciya miniwanca kowakatanhan 
Okolakiciye Wakan kin ahipi, na Mi- 
hahanska oyate iye igluhapi kta on 
okicize econpi enakiyapi qon ohakab 
Protestant Episcopal Church eya caje- 
yatapi. Hecel May wi omaka 1607 he- 
hantanhan le maka wita kin el Woce- 
kiye Wowapi ilagya ohinniyan woceki- 
ye econpi. 

Sanpa waokihiya inyanke kin on (a) 
Rev. Dr. Samuel Seabury, America el 
Bishop tokaheya, na (b) Dr. William 
White, Pennsylvania etanhan he 1789 
el Omniciye Tanka (First General 
Convention) tokaheya kin wicayuwi- 
taya henaos wicakiksuyapi kta iyece- 
ca. 

Hetanhan u kin unkis Lakota kin 
egna Bishop wanna sakpe om unqon- 
pi, nakun Wasicun Wicasa Wakan ota 
na Lakota Wicasa Wakan 61 ecel ye- 
wicasipi wowasi econpi. 

Ho Tuwe Okolakiciye Wakan kin ka- 
ge na Pa kin hee kin wanlakapi; na 
wicasa tokel unpi kasa ataya iwanyag 
kage nakun wanlakapi, leon Okolaki- 
ciye Wakan Owancaya eciyapi kin hee. 
Wowasukiye, Wowasake na Wowasi 
tawa kin he ayeciblezapi kta kecanni- 
cinpi. Tuwe kasa el ope kta he wico- 
han tawa, Baptisma qupi kta nais 
Christ Okolakiciye Wakan tawa tancan 
kin el aicage kta; Wicayusutapi woe- 
con ope kta, Bishop nape on awicapu- 
take on woiwahoye, Woniya Wakan 
Wawicaqupi kin icu kta; yusna sni 
Wotapi Wakan Wakiconzapi kin he 
econ kta; Okolakiciye Wakan tanyan 
iyopte kta on wocekiye eye kta; Anpe- 
tu Wakan nais owacekiye hena el bli- 

Ashley House Correspondence School 

Thirty-third Quarter Year. July, August, September, 1935 

The first column after the name indicates the total number of lessons done 
during the quarter. The other columns give the lesson numbers and the 
grade attained. 

Done Bible Church Prayer Gospel Acts 

this M (O.T.) History Book 

CHEYENNE 

Patrick Shields 2 * * * * 13^44 j$f 

Paul Little Skunk 3 13-15 B 

Frank Jewett 2 17-18 Bi- 

Felix Eagle 2 9_10 

PINE RIDGE 

Oliver Sun Bear 2 . . 40 C- * * 31 D- 

P. R. CORN CREEK 

Edgar Brown Bear 2 5- 6 C 

ROSEBUD 

Isaac Yellow Robe 1 * * *47 g * * 

Silas Standing Bear 2 8-11 Of 

Rev. Walter Williams 1 * * * * * * 47 Bt 

James Driving Hawk 3 *32 A- * * 7- 8 A- 

Stephen Moccasin 3 30 D 17 c 24 D 

SANTEE |p; 

Gabriel Rouillard 4 24-25 B 20-21 B- 

Harry Rockwood 1 3 A- 

STANDING ROCK 

John Standing Cloud y 2 * * * * * * * * 23 part 

Sidney Bears Heart 4 * * 41-42 Bt * * 38-39 Bt 

NORTH DAKOTA 

Joseph Two Bear 10 * * * * * * 38-43 Bt 3- 6 At 

Albert Simpson 6 9-10 A- 9-10 B 9-10 Ct 


Courses and examination completed this quarter: 

*54 Rev. Walter Williams, Rosebud. Gospels 87.5% 

*55 Isaac Yellow Robe, Rosebud. Church History. 86.4% 

*56 James Driving Hawk, Rosebud. Bible. 90%. 

* * This indicates that the course has been completed. 

Number of men this quarter— 17. Number of lessons this quarter— 48. 

PAUL H. BARBOUR, Warden. 


heca kta, mazaska na wowasi on oki- 
ye kta na wowasi waste econ kin hena 
nakun el wawokiye kta;; Wakantanka 
Iglutanin cin on woonspe hena onspe- 
iqiciye kta na wiconi el ohan owotan- 
na igloayapi kta cinwicakiye kin he 
nakun slolye wacin kta; ;wooyake ta- 
wa wicayukini kin yawa kta; woonspe 
tona icu kin hena on ohinni nakicijin 
kta. 

Le onajin wan on lila ptecela wo- 
blake kin, tokin on sanpa, ehanna 
oyanke nitawa tohan un tka lehan ai- 
yecetu sni wanlaka hecinhan ake niye 
kin wowalitake na waoholapi na wo- 
wacinye hena yuwankal ikikcu na wo- 
wasi ecakicon wo. 

Tona le lawapi kin oyasin yuonihan- 
yan nape ciyuzape lo. — C. C. R. 

0 

That man lives twice who lives the 
first life well. — Herrick. 


STANDING ROCK MISSION 

Little Eagle. S. D., October 19, 1935.— 

Kola: Wanna oyanka lei Tipi Wakan 
teca wan kagapi kta otanin kin he ka- 
hayapi ohanskecin 40 feet na oglakin- 
yan kin 20 feet na ogna hakicunpi 
oyanke kin 15 feet hanske na 8 feet og- 
lakinyan. 

Nakun Wicasa Wakan Oti kin he 
24 feet x 20 feet kte, wankan tipi koya 
kagapi kte. Ataya teca kte. 

Wanna mini yutajapi wan lila oyatke 
waste yustanpi na oksantanhan oyate 
kin mini toksupi. 

Tipi Wakan hakakta kin leon owasin 
wocekiye ehapi kta iyececa. Na tokin 
tona hel timahel hipi kin hena tiyata 
iye tipi ekta Wakantanka yuha kipi 
nin ecanmi, Isnana Woyawaste (Bene- 
diction) iyojula wicaqu kte cin hee. 
He eciyatanhan taku ohiyapi kin he, 
tona wicayawastepi kin om wowitan 


en Iye kici unpi nin ecin wocekiye 
ehapi kta iwacinciyapi. — Nitakola mi- 
ye— C. C. R. 

o 

STANDING ROCK MISSION 

Little Eagle, S. D.. Oct. 24, 1935.— 
Anpao Kin Kola: Woyakapi wan wo- 
winihan na onahon waste hca na wi- 
ciyokipi na wiciblaza ca oyakapi. 
Hektakiya omaka 1886 qon heehanl 
woecon heca, na Wakpala oyanke hetu 
ca he woecon kin le econpi. Na he 
anpetu lehanyan oyakapd ca he waste 
hca na onahon waste hca heca kin on 
oblake kta wacin ye lo. 

Tuwe wan Joshua Iron Necklace eci- 
yapi qon he 1886 heehan tokaheya 
Wakpala el Okolakiciye Wakan el wo- 
wasi econ na he tanyan skan, tka ak- 
saka tawicu cola canke heon Omniciye 
yankapi icunhan, wanji najin na wa- 
cajeyate. Itancan unkitawapi kin ta- 
wicuton kta cajeblate eya. Yunkan 
wanji okiye, hecel tawicuton nains he- 
cegna tansna un kta heniyos on wo- 
iwange. Yunkan tawicuton kta yu- 
stanpi. Hecel hehanl tuwe winyan 
wan yuze kta hecin heon iwoglakapi. 
Winyan nom wicakahnigapi, na on na- 
jinpi; yunkan unma hunku kicila un 
ca hee yuze kta yustanpi. Hecel he- 
hanl wiokiye yin kta nom wicayustan- 
pi. Mr. Peter Webster hee na unma 
kin he Catka eciyapi wan Chief Police 
heniyos eepi; ca iyayapi na winyan 
qon he' hunku kicila yanke cin el ipi. 
Na Okolakiciye Wakan wayustan qon 
he owicakiyakapi. Yunkan hunku kin 
awicayupte, 11a lecel eye: “Cunks, wa- 
kanyan wostan pe ca ecel econ we,” 
eya. Yunkan oyuspapi kin ins eya he- 
cel wicala kin on anpetu wan kahni- 
gapi, na he el Omniciye yankapi na 
ake cokata wioyuspe ipi qon hena wog- 
lag-wicakiyapi. Yunkan hecetulapi 
kin he oyakapi. Nakun winyan qon he 
hunku kici cokata woglag-wicakiyapi. 
Yunkan wakanyan woStanpi heon wi- 
calapi woglakapi. 

Hecel Rev. Henry Swift eciyapi qon 
he hi ca el awicakipi na woyuonihan 
tanka ogna Wakankiciyuswicakiyapi, 
omaka 1886 heehanl heconpi. Na wo- 
cekiye opa oyasin wamnakiyapi na na- 
pin woyuha ota, na tiwahe ikipiya wa- 
wicaqupi. Hecel Joshua Iron Necklace 
winyan qon he owotanna kici un, ecel 
) cincapi wan icage. Wikoskalaka wa- 
cinyepica un. atkuku na hunku ana- 
wicakigoptan un na ecel henapila. Ho 
le Okolakiciye Wakan tawoecon kin 
waste nains toketu kecannipi kta wa- 
cin, na heon le oblake lo.. Na lehanl 
oun unkitawapi kin lei le oecon kin ta- 
kas waste selececa ye lo. Iwanyaka 
po, Okiciyuze Wakan tohinna tuwena 
econpi sni. Wayasu el ecela lehanl 
heconhanpi, na heon woyuonihan kin 
(Continued on Page Four) 

CHEYENNE RIVER MISSION 

St. Thomas Chapel. — Anpao Kin: 
Hekta omaka kin el St. Thomas oyate 
kin oyanke tawapi na Okolakiciye 
Wakan kin el tokel wowasi oecon unki- 
tawapi kin na heon lehantu kin caoe- 
kle wanji ektawapa inaunjinpi kecan- 
mi. Okolakiciye Wakan Wiwicawanga- 
pi on oiyaye kin on hoksila 3 na wi- 
cincala 1 hena Confirmation opapi. Na 
wakanheja 4 Baptisma wicaqupi. Le- 
na ake Okolakiciye Wakan kin el ai- 
cagapi; heon Convocation akli qonhan 
on August 25, 1935 el Wakantanka wo- 
pila unqupi na Confirmation Class kin 
om waunyutapi. 

Na oyate kin Tunkansilayapi Woa- 
wanyake eciyatan wowasi econpi kta 
on abebeya yewicayepi on lila Okolaki- 
ciye Wakan kin oyanke unkitawapi 
icakije se inyanke esa oyate kin lila 
blihecapi, maka iyutapi 15 nais 27 An- 
petu Wakan eca wacekiye au, na wo- 
mnaye, wayazan owicakiyapi na Wa- 
cekiye Wicasa tawapi kin okiyapi, na 
Anpetu Wakan wicokaya sanpa icun- 
han Short Service unyuhapi, ohakam 
wowasi tawapi el ekiktonwanpi kta on 
omniciye econpi. Lena lecetu kin el 
taku hca on unkikakijapi qon he Tipi 
Wakan unkitawapi kin tate on yusice 
cin on, esa wancag Bishop kiyuotanin- 
pi sni ecel on sicaya he qon ake lecala 
July wi kin el wasu hinhan wan okna 
hiyu na windows ota kableblece. 

Ake akta 4 inches kitanla sanpa yui- 
paweh ekle kin Bishop wancag wowa- 
pi waqu, hecen windows hena ounki- 
yapi ca lecala iwacu, wopila heca. 

Heon oyate kin Tipi Wakan piya ki- 
cagapi September 8, 1935 eklustanpi. 
Le itokam apiyapi kta on womnaye 
wan lei wahi hetan iyopte, he wanna 
lehan $90.00 mnaunyanpi. Sanpa wa- 
mnaunkiyapi na Bishop icekiyapi wo- 
wapi Mission Council Committee kin 
kicagapi kta klustanpi. Awicakehan 
micante ataya on Wakantanka cekiya 
waun, tokin Itancan tawaonsila kin 
ekta unhipi nin ecanmi. Na toksa Ti- 
pi Wakan kin ake tanyan hin kta iwa- 
cinwaye. Na lena icunhan oyate kin j 
lila wahpanica unkayapi, mazaska ote- 
hika. waicage sni, oyate woyuha tawa- 
pi qon atakuni sni aye. Nipi kta Re- 
lief work ekta yapi icunhan tiwahe ta- 
wapi awihnuni aye. Na tiwahe awan- 
klakapi kta on, wowasi oecon wanji iye 
tipi ikanyela cinpi on wanna Petition 
nonpa ateyapi icekiyapi el owapa esa 
takuna unkokihipi sni selececa. Na he 
taku on hececa kin he Big Project nom 
Cheyenne Reservation kin el iyopteya- 
pi heon hececa. Tka oyate onsika un- 
kayapi heon iyotan Wakantanka Wa- 
kilapi Wocekiye kin unkayuStanpi kte 
sni ees sanpa iyounptapi kta, kinhan to- 
kesa woonspe na Woslolye Iye etan 
unkicupi kta, kinhan oni wan tokeca 
el inaunjinpi kta. Yunkan he woce- 


kiye unkeya-yuke gon woayupte kin 
hee kta hecel wicawala. 

Eya taku wanji awableze. Lakota 
kin (North America) kin lei woyuha 
yuecetupi sni kin heca ota unyuhapi 
sni yunkans, wanna oyate wan citizen 
of the U. S. na member of a Liberty 
Nation heuncapi kta tka. Wopuha ota 
unyuhapi heon wicasa waslolyapi na 
wicohan wokamna okahnigapi qon he- 
na woyuha unkitawapi on locinpi kin 
on pahukul unyuzapi na le anpetu kin 
on oyate wan woawanyake ohlatiya ni- 
un kin heuncapi kin on wowasake ekta 
unyanpi kta unkuwapi kta iyececa qon 
he, Woonspe kin he unma, na Wakan 
Cekiya woonspe napin el waonspe un- 
kigiciyapi na ecel ilag unyanpi kta hee 
kecanmi. Eya woonspe kin le Wasicun 
kin heceela hci unkipi okihipi sni, tka 
unkiye tokiehpe unkiyapi kta wan yan- 
ka, ecel ilag onpi sni kinhan; ho heon 
Lakota hoksila na wicincapila blihei- 
giya po. Na woonspe luhapi kin kluha 
wokamna wicohan kin mahel ya po. 
Na eciyatan (Business) wicasa wan 
koyag klinape wacin po. Na tona Wo- 
wakan wakan woonspe luhapi kin klu- 
ha Okolakiciye Wakan kin mahel ya 
po. Na Wowakan wicohan wowasi 
) koyag klinape wacin po, kinhan oyate 
wan oigiye — wacin, na citizen na 
Christian oni el un kin heuncapi kta. 
Na he oecon kin wanna iyehantu we 
lo. Nahanhcin oape wan u ca ape na- 
unjinpi kta heca sni ye lo. Na taku 
wan aiyotan yanke gon he lee. Wa- 
kantanka unkakiktonjapi kte sni kin 
hee ye lo. Lakota oyate kin. Tka 
woaktonje sice cin le unyuhapi kinhan 
wiconi kin le el, na nakun tokata piya 
wicakini kte, napinyan el wokakije u 
kta kin heon bliheca po. Unkna wa- 
ciniboyasakapi kin. Tka tokata eton- 
wan po, taku u kte cin iyukcan po. 
Na wicacehpi woiyutan kin nakicipa 
po. Tka wicoicage nitawapi kin he 
nakicijin po. na okiciya na kicikloaya 
po. 

Indian Bureau etan wicoie qon he 
kipajin po. He lee. Lakota wanji ta 
ehantans eceela Lakota waste heca ce 
eyapi kin hee. Tka niyaunpi kin etu e 
Lakota waste henicapi kta e; iwankam 
wicoie epe cin he kiksuya po. Wowi- 
nawize, wokipajin, na witantanpi kin 
etan wookiye ekta iklutokeca po, kin- 
han hecel on Good Indian heuncapi 
kta kecanmi. — Nitakuyepi wan, Patrick 
Shields. 

PORCUPINE OKODAKICIYE 

(Continued from Page One) 

Pretty Hip, 5 Mrs. Mary Eagle Fox, 6 
Mrs. Jennie Porcupine, 7 Mrs. Amy 
Eagle Fox,, 8 Miss Julia Brave Heart. 

T’eca Omniciye etan: 1 Miss Lillian 
Iron Cloud, 2 Miss Grace Eagle Fox, 


STANDING ROCK MISSION 

(Continued from Page Three) 

le ableza po, na akanl kanl waeconpi 
ye. Lehanl ite waste ecela akiciyutapi 
na wowicake mahel yanke con tuwena 
on okiciyuze econpi sni ece ye lo. 

Ho henala epi kte lo. Le tona lawa- 
pi kin awiyukcan po. Napeciyuza pe 
lo. Your brother in Christ, Johnson 
Brown Eagle. 

: O — 

MRS. B. P. LAMBERT, TOIE 

Okreek, S. D., October 14, 1335. — An- 
pao Kin: Calvary Church el Winyan 
Omniciye kin oitancan apiigiyapi na 
lena omaka wanji wan opta Wakantan- 
ka Okodakiciye Wakan tawa kin ihu- 
kuya wowacinye na wowalitake yuha 
wowasi econpi kte. 1. Mrs. B. P. Lam- 
bert, 2 Mrs. Harriet Ross, 3 Mrs. Eliza- 
beth Red Buffalo, 4 Mrs. Virginia Cor- 
dier. 

Ho hehanl mitakuyepi tona “Anpao 
Kin” wanlakapi kin owasin taku wan- 
ji yeksuyapi kta iyececa, na he kik- 
suye — ciciyapi wacin ye. Hekta Con- 
vocation qon heehan Winyan Omnici- 
ye kin taku iwoglakapi qon he Bishop 
Hare, “Anpao Kin” he yawaste na 
ipuspe (Seal) tawa kin el iyaskabye, 
na heon yuwicake. Heon etanhan 
“Anpao Kin” he te kte sni, tka niun 
kta. Heon Winyan Omniciye wostan- 
pi qon he oyanke iyohi Winyan Omni- 
ciye unpi kin tohan etu canna anpetu 
wanji he kahnigapi kta, “Anpao Kin” 
acejeyal na he el taku woecon wanji 
econpi na he el kaspapi nains mazaska 
tona kamnapi kin he owasin on “An- 
pao Kin” okiyapi kta ca wancake Rev. 
Paul H. Barbour yekiyapi kta. Hecel 
Winyan Omniciye wostanpi ho he 
owasin yeksuyapi, na yapatitanpi kta 
waste ye. 

Convocation ekta Delegates yapi 
qon he, na omniciye el wostanpi qon 
hena tiyata kipi qon ekta oyakapi sni 
on ecel econpi sni yuke kin, heon se- 
hans taku kin le, el etonwanpi na c con- 
pi kta wan heca kin le on, “Anpao Kin” 
iyacu kin sanpa olake kta na ecel econ- 
qonpi kta otoiyohi heon tokata Con- 
vocation kin tona ecel ecanonpi he? 
eya woiwange kinhan, tokin owasin lu- 
ecetupi on lugatapi nin ecanmi kta. 
Ho hehanyan epin kta, heon mitaku- 
ye owasin cantewasteya napeciyuza 
pe. — Yuonihanyan, Mrs. B. P. Lam- 
bert. 

3 Miss Ethel Old Shield, 4 Miss Lavina 
Red Star. Advisor Mrs. Emma Black 
Bull. 

Social Service Committee Mr. Eddie 
Iron Cloud, Sr., Mrs. Lucy T. Holy 
Bear. — Mr. Moses Parts His Hair, wo- 
wapi kaga le yuotanin. 


